Lav et referat af nedenstående tekst:

Tekst:
Da Rune og Charlotte Elkjær oprettede Facebook-gruppen "Find Sofus", handlede det bare om at få noget opmærksom på deres forsvundne hund, i tilfælde af at nogen havde set den. Det formål må i den grad siges at være lykkedes - og mere til - efter næsten 1.000 personer har meldt sig ind i gruppen, og ægteparret har haft flere hundrede frivillige ude og hjælpe med at lede. - Det er fuldstændig overvældende. At folk har været så søde og hjulpet med at lede efter ham og komme med mad og sat telte op, er fuldstændigt overvældende. Det turde vi ikke engang drømme om, siger Rune Elkjær. Skræmt væk af en anden hund Sofus er en otte måneder gammel bomuldshund, der nu er forsvundet på tiende døgn i Lundby Krat hundeskov. Han forsvandt torsdag den 15. august, da Rune Elkjær var ude og gå en tur med Sofus i skovområdet. Her stødte de på en fremmed hund, der gerne ville lege med Sofus. I stedet blev Sofus skræmt og stak af. Den næste times tid opholdt han sig ved et ishus, inden han forsvandt inde i skoven. - Sofus blev sidst set i fredags, og vi ved, at han stadig er ude i Lundby Krats hundeskov. Han er sandsynligvis inden for en radius på to kilometer, fortæller Rune Elkjær. Mere end 300 frivillige ledte Siden Rune Elkjær og hans kone oprettede Facebook-gruppen har de mødt massiv opbakning til eftersøgningen og har blandt andet fået hjælp af en ven til at sætte termiske kameraer op i Lundby Krats hundeskov for at kigge efter Sofus. Lørdag aften var mere end 300 frivillige med ude for at lede efter Sofus, ligesom en lokal rollespilsklub er gået med til at holde udkig efter bomuldshunden, når de er ude og dyrke rollespil i Lundby Krat. Siden Sofus forsvandt, har Rune Elkjær sovet i telt ude i Lundby Krat for at kunne bruge al sin fritid på at lede efter hunden. Han fortæller, at Sofus er gået i "overlevelses-mode" og derfor er bange for mennesker, han ser på sin vej, hvilket gør det ekstra svært for de mange frivillige at hjælpe hunden hjem. Søndag aften får Rune og Charlotte Elkjær hjælp fra en ven, der har fire redningshunde, han tager med ud i Lundby Krat for at opspore Sofus, når der ikke er så mange besøgende i skoven.

Referat:
Charlotte og Rune Elkjær mistede torsdag den 15. august deres hund Sofus og har siden fået enorm opbakning fra lokalområdet.